
38                                                          DR.31.10.2017                                                

 
merunsingkan saya adalah pengumuman Yang Amat Berhormat Perdana Menteri bahawa 
tujuh item cukai barangan dan perkhidmatan ataupun GST akan dilupuskan manakala cukai 
pendapatan individu bagi tiga kategori juga telah dikurangkan sebanyak dua peratus.  

■1440 

 Bagi setiap kategori khasnya golongan berpendapatan antara RM20,000 ke 
RM35,000 dari lima peratus ke tiga peratus. Group RM35,000 ke RM50,000 dari 10 peratus 
ke lapan peratus dan RM50,000 ke RM70,000 dari 16 peratus ke 14 peratus. Kedua-dua 
pengumuman ini oleh Yang Amat Berhormat Pekan tidak sepadan dengan apa yang tertera 
di dalam Buku Anggaran Hasil Kerajaan Persekutuan 2018. Buku ini ya, tidak tertera... 
[Menunjukkan buku berkaitan] Saya minta Yang Berhormat Menteri Kewangan memberi 
penjelasan terperinci, kenapa dengan pelepasan-pelepasan cukai GST bagi barang-barang 
termasuk kapal terbang dan kapal laut mewah, kutipan GST keseluruhannya masih 
bertambah sebanyak RM2.3 bilion pada tahun 2018. 

 Tuan Yang di-Pertua, bagi tahun 2017, anggaran kutipan GST adalah sebanyak 
RM41.5 bilion, dan untuk tahun 2018, anggaran kutipan GST adalah sebanyak RM43.8 bilion- 
peningkatan sebanyak 5.5 peratus. Mengikut perkiraan saya, untuk menampung tambahan 
kutipan cukai GST sebanyak RM2.3 bilion ini, setiap keluarga rakyat Malaysia perlu 
membayar tambahan GST sebanyak RM200. Setiap syarikat pula, tambahan sebanyak 
RM110. Kemungkinan tambahan ini berasaskan perbelanjaan pengguna yang lebih besar 
atau greater consumer spending tetapi jika ini alasan Kerajaan Persekutuan, kerajaan jelas 
telah gagal meramal sentimen pengguna terkini, dengan izin, the government has failed to 
properly estimate current consumer sentiment. Oleh yang demikian, saya meragui data dan 
anggaran yang dikemukakan.  

Bagi cukai pendapatan individu pula, saya memerhati bahawa kutipan cukai 
pendapatan individu untuk tahun 2017 mencapai sebanyak RM30 bilion dan untuk tahun 
2018 anggaran mencapai paras RM32.2 bilion. Ini bermakna walaupun Kerajaan 
Persekutuan melupuskan dua peratus cukai pendapatan individu bagi golongan sederhana 
ataupun golongan M40, pada keseluruhannya kutipan cukai pendapatan individu akan tetap 
meningkat sebanyak 7.1 peratus. Ini adalah peningkatan yang amat tinggi sekali. Seperti 
yang telah saya bentang mengenai GST tadi, apa yang dibawa oleh Perdana Menteri tidak 
sepadan dengan apa yang tertera dalam Buku Anggaran Hasil Kerajaan Persekutuan. 

 Oleh yang demikian, saya betul-betul meragui dan data hasil makro ekonomi 
kerajaan di mana anggaran nisbah defisit kepada KDNK hanya mencapai paras 2.8 peratus 
adalah satu anggaran yang tidak munasabah dan adalah satu rekaan semata-mata. Apa 
yang penting juga, ialah pengumuman yang dibuat oleh Yang Amat Berhormat Pekan tentang 
bayaran bonus one-off kepada penjawat-penjawat awam, imam, ketua kampung, bilal dan 
lain-lain juga tidak terdapat di dalam Buku Anggaran Perbelanjaan Persekutuan 2018. 

 Bayaran ini berjumlah RM3 bilion. Tidak ada satu ayat pun tertulis di dalam buku 
yang tebal 530 muka surat ini. Dalam empat tahun saya menjadi seorang Ahli Parlimen saya 
sudah banyak melihat creative accounting dan accounting magic. Akan tetapi tahun ini adalah 
yang paling teruk sekali. Ini adalah belanjawan di mana Yang Amat Berhormat Pekan cuba 
memancing undi menggunakan perkara-perkara yang tidak wujud dalam anggaran 
perbelanjaan sendiri. Ini umpama memancing tanpa umpan.  

Tuan Yang di-Pertua, saya sekarang beralih kepada segmen perbelanjaan.  

 Tuan Manivannan A/L Gowindasamy [Kapar]: Yang Berhormat... 

 Tuan Wong Chen [Kelana Jaya]: Silakan. 

 Timbalan Yang di-Pertua [Dato’ Sri Haji Ismail bin Haji Mohamed Said]: Ya 
Yang Berhormat Kapar. 

 Tuan Manivannan A/L Gowindasamy [Kapar]: Terima kasih Tuan Yang di-Pertua, 
terima kasih Yang Berhormat Kelana Jaya. Saya tertarik dengan ucapan tadi. Bermaksud 
Yang Berhormat telah mengatakan RM3 bilion itu tidak ada dalam RM282 bilion yang 
diwartakan, itu maksud Yang Berhormat. Kalau ini yang berlaku, bagaimana RM3 bilion ini 
kita hendak datang untuk membayar penjawat-penjawat awam dan individu-individu lain yang 
dimaksudkan oleh Yang Berhormat Pekan? Bagaimana kita hendak cari RM3 bilion ini, RM3 
bilion ini datang daripada mana? Pandangan Yang Berhormat? Terima kasih. 



merunsingkan saya adalah pengumuman Yang Amat Berhormat Perdana Menteri bahawa tujuh item cukai barangan dan perkhidmatan ataupun GST akan dilupuskan manakala cukai pendapatan individu bagi tiga kategori juga telah dikurangkan sebanyak dua peratus. #1440. Bagi setiap kategori khasnya golongan berpendapatan antara RM20,000 ke RM35,000 dari lima peratus ke tiga peratus. Group RM35,000 ke RM50,000 dari 10 peratus ke lapan peratus dan RM50,000 ke RM70,000 dari 16 peratus ke 14 peratus. Kedua-dua pengumuman ini oleh Yang Amat Berhormat Pekan tidak sepadan dengan apa yang tertera di dalam Buku Anggaran Hasil Kerajaan Persekutuan 2018. Buku ini ya, tidak tertera... [Menunjukkan buku berkaitan] Saya minta Yang Berhormat Menteri Kewangan memberi penjelasan terperinci, kenapa dengan pelepasan-pelepasan cukai GST bagi barang-barang termasuk kapal terbang dan kapal laut mewah, kutipan GST keseluruhannya masih bertambah sebanyak RM2.3 bilion pada tahun 2018. Tuan Yang di-Pertua, bagi tahun 2017, anggaran kutipan GST adalah sebanyak RM41.5 bilion, dan untuk tahun 2018, anggaran kutipan GST adalah sebanyak RM43.8 bilion- peningkatan sebanyak 5.5 peratus. Mengikut perkiraan saya, untuk menampung tambahan kutipan cukai GST sebanyak RM2.3 bilion ini, setiap keluarga rakyat Malaysia perlu membayar tambahan GST sebanyak RM200. Setiap syarikat pula, tambahan sebanyak RM110. Kemungkinan tambahan ini berasaskan perbelanjaan pengguna yang lebih besar atau greater consumer spending tetapi jika ini alasan Kerajaan Persekutuan, kerajaan jelas telah gagal meramal sentimen pengguna terkini, dengan izin, the government has failed to properly estimate current consumer sentiment. Oleh yang demikian, saya meragui data dan anggaran yang dikemukakan. Bagi cukai pendapatan individu pula, saya memerhati bahawa kutipan cukai pendapatan individu untuk tahun 2017 mencapai sebanyak RM30 bilion dan untuk tahun 2018 anggaran mencapai paras RM32.2 bilion. Ini bermakna walaupun Kerajaan Persekutuan melupuskan dua peratus cukai pendapatan individu bagi golongan sederhana ataupun golongan M40, pada keseluruhannya kutipan cukai pendapatan individu akan tetap meningkat sebanyak 7.1 peratus. Ini adalah peningkatan yang amat tinggi sekali. Seperti yang telah saya bentang mengenai GST tadi, apa yang dibawa oleh Perdana Menteri tidak sepadan dengan apa yang tertera dalam Buku Anggaran Hasil Kerajaan Persekutuan. Oleh yang demikian, saya betul-betul meragui dan data hasil makro ekonomi kerajaan di mana anggaran nisbah defisit kepada KDNK hanya mencapai paras 2.8 peratus adalah satu anggaran yang tidak munasabah dan adalah satu rekaan semata-mata. Apa yang penting juga, ialah pengumuman yang dibuat oleh Yang Amat Berhormat Pekan tentang bayaran bonus one-off kepada penjawat-penjawat awam, imam, ketua kampung, bilal dan lain-lain juga tidak terdapat di dalam Buku Anggaran Perbelanjaan Persekutuan 2018. Bayaran ini berjumlah RM3 bilion. Tidak ada satu ayat pun tertulis di dalam buku yang tebal 530 muka surat ini. Dalam empat tahun saya menjadi seorang Ahli Parlimen saya sudah banyak melihat creative accounting dan accounting magic. Akan tetapi tahun ini adalah yang paling teruk sekali. Ini adalah belanjawan di mana Yang Amat Berhormat Pekan cuba memancing undi menggunakan perkara-perkara yang tidak wujud dalam anggaran perbelanjaan sendiri. Ini umpama memancing tanpa umpan. Tuan Yang di-Pertua, saya sekarang beralih kepada segmen perbelanjaan. Tuan Manivannan A/L Gowindasamy [Kapar]: Yang Berhormat... Tuan Wong Chen [Kelana Jaya]: Silakan. Timbalan Yang di-Pertua [Dato' Sri Haji Ismail bin Haji Mohamed Said]: Ya Yang Berhormat Kapar. Tuan Manivannan A/L Gowindasamy [Kapar]: Terima kasih Tuan Yang di-Pertua, terima kasih Yang Berhormat Kelana Jaya. Saya tertarik dengan ucapan tadi. Bermaksud Yang Berhormat telah mengatakan RM3 bilion itu tidak ada dalam RM282 bilion yang diwartakan, itu maksud Yang Berhormat. Kalau ini yang berlaku, bagaimana RM3 bilion ini kita hendak datang untuk membayar penjawat-penjawat awam dan individu-individu lain yang dimaksudkan oleh Yang Berhormat Pekan? Bagaimana kita hendak cari RM3 bilion ini, RM3 bilion ini datang daripada mana? Pandangan Yang Berhormat? Terima kasih.